Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 1. számú melléklet a 89/2004. (IV. 20.) Korm. rendelethez
Paragraph Index: 791

3. Az elõlegfizetés második részletére vonatkozó feltételek: Az elõleg második részletének folyósításához a kedvezményezettnek teljesíteni kell az I. a) Mellékletben részletezett beszerzési tervben „II. Budapest—Cegléd—Szolnok—Lõkösháza vasútvonal rehabilitációja, 2. szakasz. 5. b) alprojekt: Békéscsaba—Országhatár vonalszakasz rehabilitációja” címen feltüntetett II. részprojektre vonatkozó alábbi feltételeket: — a hatóságoknak kötelezettséget kell vállalniuk a projekt környezetre gyakorolt hatásának mérséklését szolgáló korrekciós intézkedések végrehajtására, — be kell nyújtani a projektre vonatkozó teljes körû környezeti hatásvizsgálatot (khv), beleértve — amennyiben szükséges — a lakossági konzultáció eredményeit. Amennyiben erre nincs szükség, be kell nyújtani azokat a dokumentumokat, amelyek igazolják, hogy a teljes környezeti hatásvizsgálatra nincs szükség, — a magyar hatóságoknak a Bizottság elé kell terjeszteniük egy nyilatkozatot, amelyben megerõsítik szándékukat az I. Mellékletben ismertetett II. fázis megépítésére és megvalósítására, hiszen ez teszi lehetõvé a Magyar Köztársaság által 2002. május 14-én az Európai Bizottság elé terjesztett ISPA támogatási kérelemhez csatolt javasolt megvalósítási menetrendben vázolt teljes 2. szakasz eredményes megvalósítását, — elõ kell terjeszteni, illetve közzé kell tenni erre a II. részprojektre vonatkozó, a Környezetvédelmi Hatóság által a fent említett környezeti hatásvizsgálat alapján kiállított engedélyt.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes